Kun i 2017 11 November
En pålægschokolademad er ok
27. november 2017 kl. 18:03
Det var budskabet fra Team Danmarks diætist Inger Bols, da hun holdt oplæg om kost og motion i fodboldklubben Taastrup.
De cirka 100 spillere og forældre fra u14 og u15 gik hjem med nyttig viden om, hvordan et fordelagtigt måltidsmønster påvirker træningen positivt, og omvendt hvordan mangelfuld kost kan give nedsat træningsevne og resultere i flere skader.
Diætist Inger Bols gav gode råd om hovedmåltider, mellemmåltider og væske i løbet af dagen. Desuden gav hun konkrete kostforslag, og som en del af foredraget var smagsprøver på retter, der imødekommer kroppens behov for kulhydrater, fedt og protein.
Arrangementet er kommet i stand efter et godt samarbejde med Høje-Taastrup Kommune. ”Vi er utrolig glade for, at Høje-Taastrup Kommunes idrætskonsulent ville bakke op om, at vi fik en så fremtrædende kostvejleder til klubben”, siger formand for Taastrup FC Birgitte Hamborg Faarbæk, og tilføjer ”At drengene så kunne gå hjem med beskeden om, at der er ok at spise en pålægschokolademad inden træning fik smilet frem hos mange spillere”